Ego Guido, comes Nivernensis et Forensis: omnibus notum facimus, quod dilectus et fidelis noster Stephanus Dominus Selliniaci quittavit coram nobis, Deo et ecclesie B. Marie Pontign. quidquid habere reclamabat in molendinis novis sitis juxta Vadum ferreum cum eorum pertinentiis, tam in feodo quam in dominio. Concessit etiam idem Stephanus, quod heredes aut antecessores ipsius nihil possint in dictis molendinis et eorum pertinentiis de cetero reclamare. Promisit etiam fide media quod contra quittationem premissam per se vel per alium venire nullatenus attentabit. Nos vero, de cujus feodo et garda sunt molendina predicta, presentes litteras ad instantiam dicti Stephani in hujus rei testimonium fecimus sigilli nostri munimine roborari. Actum anno Domini millesimo ducentesimo vigesimo octavo, mense junii.